Pierre Paulus

Pierre Paulus, c' esteut on pondeu walon, do mouvmint espressionisse.

I vna-st å monde li 16 di måss 1881 a Tcheslet, et mori a Brussele li 17 d' awousse 1959.

 Ouve 
I pondeut bråmint å fuzin. Il esteut foirt poirté so les houyeus d' åd dilong d' Sambe et les ovrîs des foidjes. Eto les femes ki saetchnut les bateas so les voyes di halaedje. 

I divna foirt rilomé a pårti  di l' Espôzucion d' Årt walon di Tchålerwè e 1911. 

Dins l' Eter-deus-gueres i fwait toplin des espôzucions, ossu bén en Urope k' ås Estats-Unis. 

Mins il est aprume kinoxhou po-z aveur pondou l' cok k' est sol drapea walon, askepyî e 1913.

 Difoûtrinnès hårdêyes 
 Ene pus spesse biyografeye, sol waibe di l' Institut Destrée (e francès)
 Espôzucion permaninte Pierre Paulus å muzêye des Beas-Årts di Tchålerwè

Paulus
Paulus
Paulus
Paulus